cyanic-selkie/wikianc huggingface dataset:
Evo Morales
Mesas se uittrede en die voorgetrekte verkiesing van 2005
Nadat die president van die hooggeregshof, Eduardo Rodríguez, die oorgangspresident geword het, stel hy die verkiesingsdatum tot 18 Desember 2005 vas. Reeds in die eerste verkiesingsrondte bekom Evo Morales 'n absolute meerderheid van die stemme (54 persent). Tydens sy beêdiging op 22 Januarie 2006, wat deur 'n inheemse religieuse seremonie vooruitgegang was, beroep hy homself daartoe om "500 jare se diskriminering te beëindig". Tot adjunkpresident benoem Morales vir Álvaro García Linera.
Eerste jare
Aanvang Mei 2006 in vervulling van sy verkiesingsbelofte nasionaliseer Evo Morales die aardolie- en aardgassektore van Bolivië. Hy maak 'n dekreet wat die buitelandse besighede verplig om hul totale produksiekettings binne 6 maande aan die staat se oliemaatskappy oor te dra. Volgens Evo Morales se eie uitsprake, beskou hy Fidel Castro as "'n simbool vir die verandering tot 'n nuwe Suid-Amerika".
Die ampstydperk van die president van Bolivië betrek vyf jare en kan nie daaropvolgend verleng word nie. In 'n onderhoud met die tydskrif "Politique Internationale" dui Morales in vroeëjaar 2006 egter aan, dat hy 'n grondwetverandering oorweeg.
In Julie 2006 begin Morales met voorbereiding vir 'n hervorming van die grondwet. Dit streef na 'n nasionalisering van alle ondergrondse hulpbronne, die spoornetwerk en die industrie, 'n hervorming van die destyds liberale ekonomiese bestel, 'n landelike hervorming, en na die 'n afskaffing van die staatsgeloof (Katolisisme).
Autonomie-kontroversieë en die referendum van 2008
Nadat die departamentos de media luna in 'n verkiesing ten gunste van 'n vorm van outonomie volgens dié van sekere Spaanse gebiede stem, verklaar Evo Morales homself bereid 'n referendum oor sy presidentskap te hou. Op 10 Augustus 2008 word hy by hierdie referendum in sy amp bevestig. Meer as 67 persent van die stemmers – meer as in die verkiesing van 2005 – stem vir Morales en sy vise-president Alvaro Garciá Linera. In 'n daaropvolgende toespraak kondig Morales aan dat hy met sy nasionaliseringspolitiek wil voortgaan.
Die grondwethervorming word deur die konflik uitgestel. Nadat daar in onderhandelinge vele konsessies van die regering aan die opposisie gemaak was, neem die Boliviaanse bevolking die nuwe grondwet in Januarie 2009 aan.
Herverkiesing 2009
Tydens die presidentsverkiesing op 6 Desember 2009 verenig Evo Morales 64 persent van die stemme op homself; met 'n verkiesingsdeelname van 94 persent. Die polarisering van die land, wat by die referendum in Augustus 2008 sowel as by die nuwe grondwet referendum van Januarie 2009 nog baie duidelik te siene was, was hierdie maal minder merkbaar. Slegs in Santa Cruz en Beni bekom Morales se uitdager 'n duidelike voorsprong. In Tarija bekom Morales se MAS met 51 persent van die stemme die meerderheid. By die gelyktydige parlementsverkiesing wen MAS 88 van die 130 verteenwoordigers in die huis van verteenwoordigers en 36 verteenwoordigers in die senaat en beskik sodoende oor 'n tweederde meerderheid in beide kamers van die parlement.
Algemeen
Morales geld as krities teenoor kapitalisme en beskou neo-liberalisme as 'n uitvinding van die IMF en die wêreldbank, wat vir die laer klasse slegs naakte oorlewing verseker. Die staat ondersteun individualisme, konsumerisme en onafhanklikheid, maar laat landbouers en boere in die steek, wanneer byvoorbeeld 'n oes deur onweer vernietig word. Krities uiter hy homself ook teenoor die koka-politiek. Met betrekking tot aardverwarming sien hy die ontwikkelde staate "ook finansieel" verplig.
Kritiek teenoor Israel
Evo Morales verkondig op 14 Januarie 2009 die staking van diplomatiese betrekkinge tussen Bolivië en Israel as gevolg van Israel se Operation Molten Lead (Operasie gegiede lood) teenoor die siviele bevolking van Gaza. Hy sê verder dat hy 'n klag teen Israel voor die Internasionale Geregshof ondersteun en voer aan dat voormalige Israeliese president Shimon Peres die Nobel vredesprys ontneem moet word.
Buitendien kritiseer hy die Sekuriteitsraad van die Verenigde Nasies vir sy terughoudende reaksie op die krises.
Kritiek teenoor die landboupolitiek
Sven Schaller lewer kritiek in 2009 in 'n bydrae vir die latein-amerikaanse aanlyntydskrif Quetzal. Volgens hom het die landbouhervorming van 3 Junie 2006 nie die probleem van hoeë konsentrasie van grondbesit verminder nie. Die regering van Morales het homself alleen op die nuwe reëls van eiendomsreg gekonsentreer en slegs onproduktiewe grond onteien, waarvolgens geen radikale hervorming van die bestaande besittingstruktuur bereik word nie.
Kritiek teenoor die tesamestelling van die regering
Morales is wel die eerste inheemse president van Bolivië. Maar volgens sommige kritikuste soos Felipe Quispe, kan van 'n inheems gevormde regering nie gepraat word nie, "[…] die wenig Indios, die in die regering was, soos die voormalige onderwysminister Féliz Patzi of die waterminister Abel Mamani, word uitgeskuif. Die enigste Indio in die regeringshof is die buitelandse minister David Choquehuanca."
Venus DeMilo
Venus DeMilo (gebore 17 Augustus 1977) is 'n Amerikaanse aktrise en regisseuse. Sy is bekend vir haar rolle in die rolprent Life (1999) en in die televisiereekse Family Matters (1989), Salute Your Shorts (1991), en Sister, Sister (1994).
Crella stylifera
Crella stylifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 1914 deur Hentschel.
McCain Foods Limited
McCain Foods Limited is 'n Kanadese maatskappy in privaatbesit wat in 1957 deur die broeders Harrison en Wallace McCain in Florenceville (provinsie Nieu-Brunswick) gestig is. McCains is die grootste vervaardiger van bevrore slaptjips (french fries of pommes frites) en ander oondklaar diepvrieskos ter wêreld.
Die maatskappy het 18 000 werknemers in diens en beskik oor 41 vervaardigingsaanlegte in twaalf lande wat oor ses vastelande strek. McCain Foods verwerk elke uur sowat een miljoen pond aartappelprodukte en verkoop wêreldwyd een derde van alle diepbevrore aartappelprodukte in meer as 160 lande. In 2000 het McCain Foods Irvin & Johnson se verwerkte voedsel-afdeling met 'n slaptjipfabriek in Delmas (provinsie Mpumalanga) asook twee verwerkingsaanlegte vir bevrore groente in Bedfordview (Johannesburg) oorgeneem en sodoende tot die Suid-Afrikaanse mark toegetree. Sy besighede in die land word deur McCain Foods SA (Pty) Ltd. bedryf.
Volgens die Kanadese dagblad The Globe and Mail se Report on Business was McCain Foods ten opsigte van sy verkope in 2014 die 19de grootste Kanadese maatskappy in privaatbesit.
Lemniskaat van Bernoulli
In wiskunde, is die Lemniskaat van Bernoulli 'n agtvormige algebraïese kromme wat deur die Cartesiese vergelyking met die onderstaande vrom beskryf word:
'n Grafiek van die vergelyking lewer 'n kromme soortgelyk aan die \infty simbool. The simbool self word soms 'n lemniskaat genoem. Die simbool se Unicode voorstelling is ∞.
Die lemniskaat is vir die eerstekeer in 1694 deur Jakob Bernoulli as 'n aanpassing van 'n ellips beskryf. 'n Ellips is die lokus van punte waarvan die som van die afstande na elk van twee vatse brandpunte 'n konstante is. 'n Lemniskaat is in teenstelling daarmee die lokus van punte waarvan die produk van die twee afstande konstant is. Bernoulli het dit die lemniscus genoem wat Latyn is vir 'hangertjielint'. Bernoulli was onbewus daarvan dat die kromme 'n spesiale geval is van die Cassini ovale wat in 1680 deur Cassini beskryf is.
Die lemniskaat kan verkry word as die inverse transformasie van 'n hiperbool, met die inversie sirkel se middelpunt by die middelpunt van die hiperbool (halfpad tussen die twee brandpunte).
Ander vergelykings
'n Lemniskaat kan ook deur die poolkoördinaatvergelyking voorgestel word:
of die bipolêre vergelyking
Booglengte en elliptiese funksies
Die bepaling van die booglengte van leminskaatboë lei na die elliptiese integrale, soos in die agtiende eeu ontdek is. In omtrent 1800 is die elliptiese funksies wat die integrale omkeer deur C. F. Gauss bestudeer (dit het op daardie stadium grootliks ongepublisseer gebly, maar daar is daarna verwys in die aantekeninge vir sy Disquisitiones Arithmeticae). Die period lattices het 'n baie besondere vrom aangesien dit eweredig is aan die Gauss integers. Om die rede word die geval van elliptiese funksies met komplekse vermenigvuldiging met die vierkantswortel van minus een ook die lemniskatiese geval genoem.
613
Die jaar 613 was 'n gewone jaar wat volgens die Gregoriaanse kalender op 'n Vrydag begin het. Dit was die 13de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Lothair
Lothair is klein dorpie in Mpumalanga, Suid-Afrika. Dit is sowat 30 km noordwes van Amsterdam.
Geskiedenis
Die dorpie is in 1878 deur ST Erskine opgemeet. Hy het op die naam Lothair besluit, na die titel van 'n roman deur die graaf van Beaconsfield.
Distrik
'n Takspoorlyn vanaf Ermelo eindig hier. Daar is groot wattelplantasies in die omgewing.
Liebenbergstroom
Die Liebenbergstroom is 'n spruit wat suidoos van Kroonstad in die Vrystaat vloei. Dit is 'n sytak van die Valsrivier.
Blomspruit (lat -27,68, long 27,21)
Die Blomspruit is 'n spruit wat suidwes van Kroonstad in die Vrystaat vloei. Sy sytak is die Brakspruit verder ooswaarts.
Southdowns Irene Country Farm
Southdowns Irene Country Farm is 'n leefstylvoorstad van Centurion, Suid-Afrika. Dit is suid van die Centurion Gholflandgoed, oos van die N1 en wes van die R21-provinsiale pad geleë.
Corinne Calvet
Corinne Calvet (30 April 1925 – 23 Junie 2001) was 'n Amerikaanse aktrise. Sy was bekend vir haar rolle in die rolprente What Price Glory (1952), The Far Country (1954), Le ragazze di San Frediano (1955), en Plunderers of Painted Flats (1959).
L. F. van Wageningen
L. F. van Wageningen (Ureterp, Nederland, 1876 – Belville, Suid-Afrika, 5 Julie 1957) was 'n Suid-Afrikaanse skrywer.
Van Wageningen skryf Afrikaanse sketse oor Ureterp en omgewing: Bosberg: Fries-pastorale sketse, met voorwoord van W.S. Conradie, Hoorn (Edecea) 1951.
Hy het ook die artikel Geritmiseerde kerkmusiek geskryf wat in 1944 in die Huisgenoot gepubliseer is.
612
Die jaar 612 was 'n skrikkeljaar wat volgens die Gregoriaanse kalender op 'n Woensdag begin het. Dit was die 12de jaar van die 7de eeu n.C. In teenstelling met gewone jare het die jaar 366 dae en 'n 29 Februarie gehad.
Edifício Altino Arantes
Die Edifício Altino Arantes is 'n wolkekrabber wat in 1947 in die Brasiliaanse stad São Paulo voltooi is. Die toring het 'n hoogte van 161 meter (met antennemas 160 meter) en 40 verdiepings. Dit is tans die vierde hoogste wolkekrabber in Brasilië.
Boosmansbos-wildernisgebied
Die Boosmansbos-wildernisgebied van 14 200 ha is geleë 20 km noord van Heidelberg in die oostelike Langeberge van die Wes-Kaap. Boosmansbos, d.w.s. "kwaai man se bos", is genoem na 'n plaaslike kluisenaar van die vroeë 19de eeu wat daarvoor bekend was dat hy jongmense van sy byekorwe verwilder het.
Grootberg -33.9175°N, 20.87556°W, wat in die middel van die gebied lê, is 1 637 m hoog. Die sytakke van die Duiwenhoksrivier wat die suidelike hange dreineer, tuimel langs diep afgronde af tot 200 m bo seevlak aan die suidgrens. In die suidweste van die wildernisgebied is die Grootvadersbosch Natuurreservaat van 250 ha, die mees westelike natuurbos in Suid-Afrika.
Bergfynbos en valleibos word hier bewaar, onder andere spesies van erikas en sewejaartjies. Belangrike woudboomsoorte kom in die valleie voor, soos Outeniekwageelhout, stinkhout en rooi-els (Cunoniaceae).
Mülheim an der Ruhr
Mülheim an der Ruhr is 'n stad in Noordryn-Wesfale in Duitsland. Mülheim an der Ruhr is geleë langs waar die Ruhrrivier. Die Ruhr sluit ongeveer 12 km wes aan by die Rynrivier. Die stad het 'n bevolking van 166 640 in 2013 gehad en 'n oppervlakte van 91,28 km².
Boosmansbos-wildernisgebied
Reën kom dwarsdeur die jaar in die gebied voor, alhoewel die middel van die somer en winter die droogste tye is wanneer warm bergwinde kan voorkom. Voetpaaie van altesaam 64 km verleen toegang tot die wildernis, waaronder 'n sirkelpad van 27 km wat in twee dae voltooi kan word.
Mülheim an der Ruhr
Geskiedenis
Mülheim an der Ruhr is reeds in 1093 die eerste keer beskryf (Mulenheim), maar die omgewing was reeds wesenlik langer bewoon.
Scilly-eilande
Die Scilly-eilande (Engels: Isles of Scilly of Scilly Isles, Kornies: Syllan of Enesek Syllan) is 'n argipel wat suidwes van Cornwall, Engeland, en tussen 25 en 36 myl (40 tot 58 km) van die streek se mees westelike skiereiland Land's End af in die Keltiese See geleë is. Die Scilly-eilande vorm die mees suidelike punt van Engeland en die Verenigde Koninkryk.
Lemniskaat van Gerono
In algebraïese meetkunde is die Lemniskaat van Gerono 'n algebraïese vlakkromme van graad vier en genus nul met agtvormige vorm of die vorm van 'n ∞-simbool. Dit het die vergelyking
Dit is deur Camille-Christophe Gerono bestudeer.
Scilly-eilande
Die eilandgroep bestaan uit graniet en is sodoende 'n voortsetting van die granietmassa's van die Corniese vasteland. Die hoogste punt met 165 voet of 50 m bo seevlak is op St. Mary's geleë. Die eilande se kuslyne is rotsig met baie gevaarlike riwwe.
Lemniskaat van Gerono
Omdat die kromme van genus nul is, kan dit deur rasionele funksies geparameteriseer word; een manier om dit te doen is
Ronda Rousey
Ronda Jean Rousey (gebore 1 Februarie 1987) is 'n Amerikaanse professionele stoeier, aktrise, en skryfster. Sy is die eerste Amerikaanse vrou om 'n Olimpiese medalje in judo te wen, 'n brons by die 2008 Olimpiese Somerspele. Sy is bekend vir haar rolle in die rolprente The Expendables 3 (2014), Furious 7 (2015), Entourage (2015), en Mile 22 (2018).
Lemniskaat van Gerono
Anders as die Lemniskaat van Bernoulli of die Lemniskaat van Booth is die dubbelpunt by die oorprong van die Lemniskaat van Gerono nie 'n gewone dubbelpunt nie aangesien dit 'n delta invariant van twee het. Die dualis kromme, wat onder vertoon word het as gevolg hiervan 'n redelike ander karakter. Die vergelyking daarvan is
Scilly-eilande
Danksy die eilandgroep se buitengewoon gematigde klimaat met maandelikse gemiddeldes tussen 7 en 16 °C verskil sy fauna en flora merkbaar van dié wat op die Engelse vasteland aangetref word. So gedy hier onder meer ook subtropiese plantspesies. Die argipel se rotse en eilandjies is 'n habitat vir robbe.
Jeanett Albeck
Jeanett Albeck is 'n Deense aktrise. Sy is bekend vir haar rolle in die televisiereekse Aftenshowet (2007) en Jarls quizshow (2012).
Nada Rowand
Nada Rowand (gebore 30 November 1936) is 'n Amerikaanse aktrise. Sy is bekend vir haar rolle in die rolprente F.I.S.T. (1978) en Masquerade (1988), en in die televisiereekse Nancy (1970) en Loving (1983).
615
Die jaar 615 was 'n gewone jaar wat volgens die Gregoriaanse kalender op 'n Sondag begin het. Dit was die 15de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Cassini ovaal
In wiskunde is 'n Cassini ovaal 'n versameling (of lokus) van punte in die vlak sodat elke punt p op die ovaal 'n spesiale verhouding het met twee ander vaste punte q1 en q2: die produk van die afstand van p na q1 en die afstand van p na q2 is konstant. Dit wil së as die funksie dist(a,b) gedefinieer word om die afstand van 'n punt a na 'n punt b te wees, dan bevredig al die punteop 'n Cassini ovaal die vergelyking waar b 'n konstante is.
Noordryn-Wesfale
Noordryn-Wesfale of Noord-Rynland-Wesfale (Duits: Nordrhein-Westfalen, [ˈnɔʁtʁaɪ̯n vɛstˈfaːlən], ; Nederduits: Noordrhien-Westfalen) is 'n deelstaat van Duitsland. Dit grens aan die deelstate Rynland-Palts, Hesse en Nedersakse asook aan België en Nederland. Die naam is afkomstig van die ou Pruisiese provinsies Rynland (die noordelike helfte daarvan) en Wesfale.
Cassini ovaal
Die punte q1 en q2 word die brandpunte van die ovaal genoem.
Noordryn-Wesfale
Noordryn-Wesfale het 'n bevolking van 17 924 miljoen (Desember 2021) en 'n oppervlakte van 34 110 km². Die hoofstad is Düsseldorf en die grootste stad is Keulen.
Cassini ovaal
Cassini ovale is vernoem na die sterrekundige Giovanni Domenico Cassini.
Noordryn-Wesfale
Die deelstaat is ná die Tweede Wêreldoorlog deur die samesmelting van enkele vroeëre provinsies, waaronder Wesfale en Noordryn (wat albei oorspronklik deel uitgemaak het van Pruise) en Lippe, gevorm. Grootskaalse immigrasie van na-oorlogse vlugtelinge, veral uit die vroeëre oostelike gebiede van die Duitse Ryk, asook migrantewerkers uit Suid-Europa en Turkye gedurende die 1960's en Oos-Europeërs van Duitse afkoms ná 1990, het bygedra tot die deelstaat se huidige demografiese diversiteit. Noordryn-Wesfale is die vierde grootste van al die Duitse deelstate volgens sy oppervlak, maar het verreweg die grootste bevolking.
Cassini ovaal
Vergelykings en vorm
Veronderstel q1 is die punt (a,0), en q2 is die punt (-a,0). Dan bevredig die punte op die kromme die vergelyking
Noordryn-Wesfale
Ekonomie
Die Ruhrgebied langs die gelyknamige syrivier van die Ryn, wat deur die weste van die deelstaat vloei, is die belangrikste nywerheidsgebied van Noordryn-Wesfale. Hierdie gebied strek anderkant die Ruhrvallei tot by Aken in die weste en Bonn in die suidweste. Groot afsettings van bitumineuse steenkool was die basis vir die vestiging van swaar nywerhede in die gebied gedurende die 19de eeu. Alhoewel mynboubedrywighede hier intussen grotendeels gestaak is, word bruinkool vandag nog steeds in 'n gebied tussen Keulen en Bonn in oop groewe ontgin.
Cassini ovaal
Vergelykings en vorm
Ekwivalente vergelykings sluit in
en
Noordryn-Wesfale
Ekonomie
Die Ruhrgebied het in die 19de eeu tot die grootste nywerheidsentrum in Europa gegroei. Groot getalle immigrante, waaronder duisende Pole, het na die streek gestroom. Nyweraars soos Alfred Krupp, wat in sy nywerheidsaanlegte veral lokomotiewe en wapentuig vervaardig het, en Alfred Thyssen, wat steenkool ontgin, yster, staal en masjiene vervaardig en grootliks bygedra het tot die uitbou van gas- en kragnetwerke, was die leidende persoonlikhede agter die vinnige uitbreiding van nywerhede in die streek. Die digte konsentrasie swaar nywerhede het egter ook sy skadukante gehad. So is die streek dekades lank deur grootskaalse lugbesoedeling geteister.
Cassini ovaal
Vergelykings en vorm
Die ekwivalente Poolvergelyking is
Die vorm van die ovaal hang af van die verhouding b/a. As b/a groter is as 1 is die lokus 'n enkele verbinde lus. As b/a kleiner is as 1 bestaan die lokus uit twee onverbinde lusse. As b/a gelyk is aan 1 is die lokus 'n lemniskaat.
As a = b is dir kromme rasioneel, maar in die algemeen het die kromme 'n paar dubbele punte by oneindigheid in die kompleks afgebeelde vlak, by x = ±i, y = 1, z = 0 en geen ander singulariteite nie, en is dit 'n algebraïese vlakkromme van genus een, en daarom birasionaal ekwivalent aan 'n elliptiese kromme.
Noordryn-Wesfale
Ekonomie
Reeds in die vroeë 1980's het die persentasie werknemers in die nywerheidsbedryf tot minder as vyftig persent gedaal, terwyl steeds meer werksgeleenthede in die handels- en dienstesektor geskep is. Die daarstelling van 'n hoogs moderne geïntegreerde openbare vervoernetwerk met busse, trems, treine en moltreine het bygedra tot die vestiging van Düsseldorf, Keulen en Essen as gasheerstede van belangrike handelskoue en uitstallings.
Cassini ovaal
Vergelykings en vorm
As geherskalleer word deur x met ax te vervan en y met ay word 'n een-parameter familie verkry
Noordryn-Wesfale
Ekonomie
Die Ruhrgebied het daarnaas in die laat 20ste eeu tot 'n sentrum van kuns en kultuur en 'n gewilde toeristebestemming ontwikkel met meer as twintig simfonie-orkeste, meer as sewentig teaters en meer as 200 museums.
Cassini ovaal
Vergelykings en vorm
wat j-invariant het
Let daarop dat die definisie van die kromme analoog is aan die van die ellips, waarin die som eerder as die produk konstant is.
614
Die jaar 614 was 'n gewone jaar wat volgens die Gregoriaanse kalender op 'n Saterdag begin het. Dit was die 14de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Wildepiesang
Die Wildepiesang (Ensete ventricosum) is 'n boom wat voorkom in die berggebiede in Limpopo en oostelike Zimbabwe en strek tot in Mosambiek. Die spesie kom ook in Angola, Burundi, Demokratiese Republiek die Kongo, Ethiopië, Kenia, Malawi, Rwanda, Soedan, Tanzanië, Uganda, Zambië en Zimbabwe voor.
Dit word aangetref langs strome en soms op woudrande. Die boom blom eers na agt jaar en gaan daarna dood.
Ekklesia
Ekklesia is 'n klein voorstad in die ooste van Pretoria, Suid-Afrika. Dit is noord van Eastlynne en digby die N1 geleë.
Rhett Butler
Rhett Butler is die manlike hoofkarakter in die roman Gone With the Wind. Hy word veral onthou vir sy woorde aan Scarlett O’Hara: "Frankly, my dear, I don't give a damn!"
Die roman is in 1936 deur Margaret Mitchell gepubliseer. In die gelyknamige rolprent uit 1939 is die rol deur Clark Gable vertolk.
Rhett is 'n lid van die boonste samelewing van Charleston in Suid-Carolina, maar hy leef sy lewe soos hy wil, sonder om oor die sosiale norme van sy tyd te dink. Dit lei hom tot talle dwaashede (hy is 'n speler, drinker en rokjagter). Selfs sy familie hou hom op 'n afstand oor sy skandalige gedrag. Rhett ontmoet Scarlett O'Hara, die protagonis van die roman, tydens 'n partytjie. Hy was oud genoeg om haar pa te wees. Hy hou dadelik van haar toe hy sien hoe sy die here wat om haar drentel met selfvertroue afweer, maar hy hoor per ongeluk hoe sy 'n passievolle liefdesverklaring aan Ashley Wilkes maak. Rhett en Scarlett trou later, nadat sy die tweede keer 'n weduwee word (na haar huwelike met Charles Hamilton en Frank Kennedy). Hul getroude lewe sou egter deur Ashley Wilkes se skaduwee beïnvloed word, die man waarop Scarlett eintlik verlief was.
Rhett is al met James Bond vergelyk. Beide karakters het 'n analitiese sin, kan vroue om hul pinkies draai en weet hoe om agter vyandige linies te beweeg. Baie van 007 se sêgoed kan na Rhett se gesprekke met Scarlett teruggevoer word.
Swartstraler
’n Swartstraler is ’n geïdealiseerde liggaam wat alle elektromagnetiese straling absorbeer wat daarop val. Deur die absorpsie van dié energie word die temperatuur van die voorwerp hoër as dié van die omgewing en die hitte word weer sonder verlies uitgestraal in die vorm van elektromagnetiese straling.
’n Swartstraler is in termiese ewewig, wat beteken dit bly ’n konstante temperatuur. Die uitgestraalde energie word uitgestuur volgens Planck se Wet, dus hang dit slegs af van die liggaam se temperatuur, nie van die vorm en chemiese samestelling nie. Hoe hoër die temperatuur, hoe korter die golflengte van maksimumemissie.
Marjorie Cameron
Marjorie Cameron (23 April 1922 – 24 Junie 1995) was 'n Amerikaanse aktrise. Sy was bekend vir haar rolle in die rolprente High, Wide and Handsome (1937) en Night Tide (1961).
Crella ula
Crella ula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 1950 deur De Laubenfels.
Delmas
Delmas is 'n boerderydorp in die Suid-Afrikaanse provinsie Mpumalanga, oos van Johannesburg. Die plaaslike boerderye produseer mielies, koring, aartappels en hoenders.
Geskiedenis
duimnael|links|270px|Die [[Gereformeerde kerk Delmas. Die argitekte was Geers en Geers.]] Die dorp is in 1907 op die plaas Witklip uitgelê. Sy eienaar, Frans-gebore Frank Dumat, het besluit om die nedersetting de le mas ("van die klein plaas") te noem.
Distrik
Die distrik is 5 500 km2 groot.
Eupen
Eupen (Oudfrans: Néau) is die hoofstad van die Duitstalige Gemeenskap in Oos-België en lê in die provinsie Luik, sowat 16 kilometer van Aken (Duitsland) en 45 kilometer van Maastricht (Nederland) en die stad Luik (België). Sowat negentig persent van die ongeveer 19 000 inwoners (2011) is Duitstalig, net tien persent het Frans as hulle moedertaal. Die meeste inwoners is twee- of drietalig.
Lori Beth Denberg
Lori Beth Denberg (gebore 2 Februarie 1976) is 'n Amerikaanse aktrise. Sy is bekend vir haar rolle in die rolprente Good Burger (1997) en Dodgeball: A True Underdog Story (2004), en in die televisiereeks The Steve Harvey Show (1996).
Eupen
Geskiedenis
Die eerste historiese dokument, wat na Eupen en die Nikolaaskapel verwys, dateer uit die jaar 1213. In 1288 is die Hertogdom Limburg onder Jan I van Brabant as gevolg van die Slag van Worringen by Brabant ingelyf. 1387 het Brabant en Limburg onder die heerskappy van die Huis Boergondië gekom. In die oorlog teen Gelderen is Eupen neergebrand.
1477 het Eupen saam met Brabant en Limburg onder die heerskappy van die Oostenrykse Habsburgers gekom. Keiser Karel V het in 1544 die reg om twee vrye jaarmarkte te hou. Eupen het in hierdie tydperk veral danksy die handel met lakens en naels bekendheid verwerf. In 1555 het Eupen saam met Brabant en Limburg onder die heerskappy van die Spaanse Habsburgers gekom. Die eerste verwysing na Eupen se Protestantse beweging is in 1565 aangeteken. 1582 is sowat die helfte van die stad deur Nederlandse huursoldate afgebrand, en in 1635 het 'n pesepidemie 'n groot aantal slagoffers geëis. In 1648 het Eupen 'n vrye gebied in eie reg geword en in 1674 stadstatus verkry.
Die eerste fabriek, wat fyn lakens vervaardig het, is in 1680 opgerig. Agt jaar later, aan die begin van sy bloeitydperk, het Eupen die reg verkry om vyf jaarmarkte te hou. In 1695 het die stad ook 'n parogie geword.
Ná die Vrede van Utrecht het Eupen in 1713 saam met Brabant en Limburg weer onder die heerskappy van die Oostenrykse Habsburgers gekom. Die eerste kollege van koopmanne, 'n soort kamer van koophandel, is in 1783 gestig.
In 1794 het Eupen onder Franse heerskappy gekom. 1815 is Eupen volgens 'n besluit van die Weense Kongres by die Rynprovinsie van die Koninkryk Pruise ingelyf. Die eerste koerant in Eupen het in 1827 verskyn.
As gevolg van die Verdrag van Versailles is Eupen in 1920 deur die Duitse Ryk aan België afgestaan. Die stad het tot 1925 deel uitgemaak van die generaal-gouvernement Eupen-Malmedy onder generaal Herman Baltia.
Die Nasionaalsosialistiese Duitse Ryk het die gebiede van Eupen, Malmedy en Sankt Vith op 18 Mei 1940 geannekseer. Amerikaanse troepe het die gebiede in September 1944 bevry.
Koning Boudewyn I het in 1983 'n nuwe wapen aan Eupen toegeken, en in dieselfde jaar het Eupen die setel van die regering van die Duitstalige Gemeenskap geword.
Politiek
Ná die omvorming van België tot 'n federale staat het Eupen die setel van die regering en parlement van die Duitstalige Gemeenskap geword. Dit fungeer as die politieke sentrum van die Duitse minderheid in België (sowat 73 000 mense).
Toerisme
Eupen lê aan die rand van die natuurpark Hohes Venn-Eifel en word in die ooste en suide deur bosse en in die weste deur weivelde omring.
Die middestad van Eupen met sy talle burgerhuise uit die 18de eeu is 'n belangrike besienswaardigheid. Die Sint-Nikolaaskerk op die historiese markplein is volgens planne van die Akense argitek Laurenz Mefferdatis in 1722 opgerig en sy hoogaltaar uit die jaar 1744 is deur Johann Josef Couven ontwerp.
Op die historiese Werthplein lê die monument vir gevalle soldate met Sint-Joris die Drakendoder, wat in die Pruisiese tydperk opgerig is, die Werthkapel en 'n aantal burgerhuise uit die tydperk tussen 1650 en 1800. Bekende museums is die stedelike museum in die historiese Gospertstraat en 'n sjokolademuseum in die nywerheidsgebied van Eupen.
In die omgewing van Eupen lê die Weservalleidam, België se belangrikste reservoir van drinkwater, en die landskap Hohes Venn (Frans: Hautes Fagnes) met die natuurparksentrum Botrange. Die Gileppedam tien kilometer wes van Eupen was in 1856 die grootste betondamwal in Europa.
Rasmus Albeck
Rasmus Albeck (gebore 21 September 1989) is 'n Deense akteur. Hy is bekend vir sy rolle in die rolprente Sunes familie (1997), Kærlighed ved første hik (1999), Anja & Viktor (2001), en Anja After Victor (2003).
Wannsee
Wannsee is 'n stadsdeel in die suidwes Berlynse gebied ven Steglitz-Zehlendorf, Duitsland. Dit is die mees westelike ligging van Berlyn. In die stadsdeel is daar twee mere, die Groter Wannsee en die Kleiner Wannsee, wat aan die rivier Havel geleë is, en slegs deur die Wannsee-brug geskei word. Die grootste van die twee mere beslaan 'n oppervlakte van 2,7 vierkante km en het 'n maksimum diepte van 9 m.
Victoria Rowell
Victoria Rowell (gebore 10 Mei 1959) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprent Dumb and Dumber (1994) en in die televisiereekse The Young and the Restless (1973), Diagnosis Murder (1993), en The Rich & the Ruthless (2017).
Crella acanthosclera
Crella acanthosclera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 1983 deur Lévi & Lévi.
Princeton-universiteit
Die Princeton-universiteit is in 1746 gestig as die Kollege van New Jersey in Elizabeth, New Jersey en klasse het die volgende jaar begin. Die kollege was slegs oop vir mans. Dit het later geskuif na Newark en in 1756 na Princeton. In 1896 was die naam Universiteit van Princeton aanvaar.
Die fakulteite het soos volg geopen:
Oktaangetal
Die Oktaangetal of oktaangehalte is 'n mate van petrol en ander brandstowwe se klopweerstand in binnebrandenjins met vonkontsteking. Enjins met hoë werkverrigting het tipies 'n hoër kompressieverhouding en is daarom meer geneig tot vroeë ontsteking en vereis daarom 'n brandstof met 'n hoër oktaangetal. 'n Enjin met 'n lae werkverrigting sal daarom nie noodwendig beter funksioneer met 'n brandstof van 'n hoër oktaangehalte nie omdat die kompressieverhouding 'n onveranderlike eienskap van 'n enjin se ontwerp is.
Die oktaangetal van 'n brandstof word in 'n toetsenjin gemeet en word gedefinieer as 'n vergelyking van die brandstof se klopweerstand met 'n iso-oktaan en 'n normale heptaan mengsel met dieselfde klopeienskappe as die brandstof. Die persentasie op 'n volumebasis van die iso-oktaan in die mengsel is die oktaangetal van die brandstof. 'n Brandstof met dieselfde klopeienskappe as 'n 90% iso-oktaan en 10% heptaan inhoud se oktaangetal is met ander woorde 90. Omdat daar brandstowwe is met 'n hoër klopweerstand as suiwer iso-oktaan is die definisie uitgebrei om voorsiening te maak vir oktaangetalle hoër as 100 is.
Definisie van oktaangetal
Die oktaangetal van 'n enjin met vonkontsteking is die klopweerstand van 'n brandstof vergeleke met 'n mengsel bevattende iso-oktaan (2,2,4-Trimetielpentaan, 'n isomeer van oktaan) en n-heptaan. Per definisie word 'n oktaangetal van 100 aan suiwer iso-oktaan 'n oktaangetal van 0 aan suiwer n-heptaan toegeken. 'n Brandstof met 'n oktaangetal van 87 het dus dieselfde klopeienskappe as 'n mengsel van 87% (op 'n volumebasis) iso-oktaan en 13% n-heptaan. Dit beteken nie dat die brandstof hierdie komponente in die verhouding bevat nie. Dit beteken bloot dat dit dieselfde klopeienskappe as die mengsel het.
Die oktaangetal dui nie op die energie-inhoud van 'n brandstof nie. Dit is slegs 'n mate van hoe geredelik 'n brandstof in 'n binnebrandenjin sal ontplof. Die mate is belangrik omdat 'n brandstof wat te vroeg ontplof skade kan aanrig aan 'n enjin se komponente.
616
Die jaar 616 was 'n skrikkeljaar wat volgens die Gregoriaanse kalender op 'n Maandag begin het. Dit was die 16de jaar van die 7de eeu n.C. In teenstelling met gewone jare het die jaar 366 dae en 'n 29 Februarie gehad.
Knud Almar
Knud Almar (29 Junie 1889 – 7 November 1965) was 'n Deense akteur. Hy was bekend vir sy rolle in die rolprente Kan Kvinder fejle? (1924), Det store hjerte (1925), Hendes naade, dragonen (1925), en Den store Magt (1925).
617
Die jaar 617 was 'n gewone jaar wat volgens die Gregoriaanse kalender op 'n Woensdag begin het. Dit was die 17de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Orkney snork nie! 2 (nog ’n moewie)
Orkney Snork Nie 2 is 'n Afrikaanse rolprent wat in 1993 na afloop van die gelyknamige TV-reeks, Orkney Snork Nie en die rolprent, Orkney Snork Nie (Die Moewie) vrygestel is. Die rolprent se ondertitel is: Nog 'n Moewie.
Genre
Die rolprent is 'n lekkerlag komedie. Dit het geen ouderdomsperk nie, maar ouerleiding word aanbeveel.
Storielyn
In die rolprent ontaard 'n onskuldige Myn-kursus in Johannesburg in 'n dekadente orgie wanneer Hendrik en Spike die "jackpot" op Turfontein wen. Hulle vier hulle nuutgevonde rykdom in styl, maar verloor baie meer as wat hulle wen. Swendelaars beroof en bedrieg hulle. Die myn dank hulle af en hulle vrouens verbied hulle om huis toe te kom.
Helen Page Camp
Helen Page Camp (27 Desember 1930 – 1 Augustus 1991) was 'n Amerikaanse aktrise. Sy was bekend vir haar rolle in die rolprent Telefon (1977) en in die televisiereekse The Wild Wild West (1965), The Love Boat (1977), en The Fresh Prince of Bel-Air (1990).
Môre, môre
Môre, Môre is 'n Afrikaanse rolprent wat in 1973 vervaardig is. Dié fliek is gegrond op Jan Scholtz se gelyknamige radiovervolgverhaal. Elmo de Witt was die regisseur en Jan Scholtz het die draaiboek geskryf. Dit is in die omgewing van Randburg verfilm.
Storie
Die verhaal speel af op 'n klein plattelandse dorpie en gaan oor Lena, 'n matriekmeisie wat op haar onderwyser verlief is. Die optrede van die mense op die dorp is ook kleinlik en genadeloos. Een van die skoolseuns se jaloesie oor dié verhouding bereik 'n hoogtepunt toe hy tydens 'n sportbyeenkoms probeer om die onderwyser met 'n spies dood te gooi.
Windkragaanleg
'n Windenergieaanleg of windkragsentrale is 'n toestel wat kinetiese windenergie in meganiese energie omsit. Indien die meganiese energie gebruik word om krag op te wek, word die toestel "windopwekker" of "windturbine" genoem. Indien die meganiese energie gebruik word om fisieke werk te verrig – dit wil sê om masjinerie aan te dryf, soos byvoorbeeld om graan te maal of water te pomp, word die toestel 'n windmeul of windpomp genoem. In die omgangstaal word die twee terme en betekenisse dikwels met mekaar verwar.
Die huidige windturbines is die resultaat van ongeveer duisend jaar se ontwikkeling en word in 'n wye reeks tipes met vertikale of horisontale asse gebou. Kleiner turbines word byvoorbeeld gebruik om batterye te laai of as bykomende aandrywing vir seilbote, terwyl groot aaneengeskakelde turbines in windkragaanlegte (sogenaamde windplase) 'n steeds belangriker rol by die opwekking van kommersiële krag speel.
Lindopark
Lindopark is 'n klein voorstad in die ooste van Pretoria, Suid-Afrika. Dit is suid van Eastlynne en digby die Transnetwerke in Koedoespoort geleë.
619
Die jaar 619 was 'n gewone jaar wat volgens die Gregoriaanse kalender op 'n Vrydag begin het. Dit was die 19de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
618
Die jaar 618 was 'n gewone jaar wat volgens die Gregoriaanse kalender op 'n Donderdag begin het. Dit was die 18de jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Skroefpalm
Die skroefpalm (Pandanus livingstonianus) is 'n palmagtige boom wat egter tot 'n ander orde as die egte palms (familie Arecaceae) behoort. Slegs een Pandanus-spesie, P. livingstonianus, word in Suider-Afrika, naamlik in Oos-Zimbabwe en Mosambiek, aangetref. Die wetenskaplike naam herdenk die Skotse ontdekkingsreisiger David Livingstone (1813-1873) wat in een van sy geskrifte, "Die Zambezi en sy sytakke", na 'n soortgelyke plant verwys. Hulle groei tot 13 m hoog, is eensaadlobbig, en het soos die aalwyn 'n bywortelstelsel. Manlike en vroulike plante kom voor. Die skroefpalms het hul naam te danke aan die blare wat in 'n kompakte spiraal uit die stam groei. Die blare is in drie spirale bo mekaar en ewewydig aan mekaar rondom die vertakte stam ingeplant. Die plant en sy verwante is egter nie egte palms, soos die naam mag suggereer nie.
Verspreiding
Die palm is inheems aan Mosambiek, Malawi, Zambië, DRK en Angola. In Suider-Afrika kom dit voor in die suide en noorde van Mosambiek, asook in dele van Manika-provinsie wat aan Zimbabwe se oostelike hooglande grens.
Beskrywing
Die blare is lank en smal met skerp gekromde stekels langs die rande af, en by laer blare ook langs die hoofaar. Die bondels steltagtige stutwortels herinner aan manglied, en is kenmerkend van die boom. Die saamgestelde vrugte lyk na pynappels, en elke afgeplatte steenvruggie is vyfkantig.
Verbouing en gebruik
Hierdie boompie word in tuine aangeplant, en veral langs strande omdat dit gehard is. Die hout is weerstandbiedend teen termietskade.
Verwante spesies
Spesies van die familie Pandanaceae word slegs in die trope en die subtrope aangetref. Sowel die bloeiwyse as die gedroogde blare van spesies soos Pandanus tectorum ruik baie lekker. Die egte skroefpalms (familie Pandanaceae) is 'n tropiese familie van bome en liane wat tot die Ou Wêreld beperk is. Die plante vorm dikwels lugwortels wat tot steltwortels ontwikkel wanneer hulle die grond bereik. Die blomme het geen kelk of kroon nie en staan byeen in kolfvormige bloeiwyses, wat soms deur groot, opvallend gekleurde skutblare omring is.
Zambezi Country Estate
Zambezi Country Estate is 'n voorstad van Pretoria, Suid-Afrika. Dit is net noord van Montana en teenaan die N1 (na Limpopo) geleë.
Die afgesperde woonbuurt het 'n sirkelvormige uitleg, met 24-uur sekuriteit en permanente toegangsbeheer by die suide (Avocetlaan) en noorde (Eremomelalaan) ingange.
Skroefpalm
Verwante spesies
Die vrugte van Pandanus edulis lyk baie soos pynappels en word op die eiland Madagaskar geëet. Hulle is opgebou uit 'n groot aantal vlesige, seshoekige vruggies wat elkeen nog 'n draadvormige swart styl het. Van die blare van verskeie Pandanus-spesies word matte gevleg, terwyl kwaste van die wortels gemaak word. Vir die doel word die wortels geskraap en vervolgens gespoel sodat die lang vesels van mekaar loskom.
Pandanales-orde
Volgens sommige klassifikasiestelsels bevat die orde slegs een familie, naamlik die egte skroefpalms (familie Pandanaceae), maar volgens ander stelsels word die families Spargianaceae en Typhaceae ook by hierdie orde ingesluit. Die verteenwoordigers van die ander twee families is moeras- of waterplante en word meestal in die gematigde wêrelddele aangetref.
Verwante families
Die Sparganiaceae bestaan uit ongeveer 20 spesies wat almal tot die genus Sparganium behoort, en waarvan die meeste in die Noordelike Halfrond voorkom. Hulle is moeras- of waterplante met smal, parallelarige blare wat in twee rye op 'n wortelstok ingeplant is. Die blomme is in trosse of are gerangskik. Die manlike blomme het 3 tot 6 meeldrade, waarvan die helmdrade soms vergroei is. Die vroulike blomme staan in die oksel van die skutblare.
Die familie Typhaceae is eweneens moeras- of waterplante. Die familie bestaan slegs uit een genus, Typha, waarvan daar wêreldwyd ongeveer 25 spesies voorkom. Een daarvan, Typha latifolia subspesie capensis, is die bekende papkuil, wat wydverspreid in Suider-Afrika voorkom. Al die Typha-spesies is plante met lang, lintvormige blare wat op ŉ wortelstok ingeplant is. Die blomme is dig teenmekaar in silindervormige bloeiwyses gerangskik. Die vroulike are staan onder die manlike are en hulle word deur 'n skutblaar geskei. Hierdie bloeiwyses is gewild in blommerangskikkings.
Niels Alsing
Niels Alsing (30 April 1943 – 7 Junie 1986) was 'n Deense akteur. Hy was bekend vir sy rolle in die rolprente Rainfox (1984) en Elise (1985).
Flora Campbell
Flora Campbell (1 Augustus 1911 – 6 November 1978) was 'n Amerikaanse aktrise. Sy was bekend vir haar rolle in die televisiereekse Tales of Tomorrow (1951), A Date with Judy (1952), en Ponds Theater (1953).
Crella aceratospiculum
Die spons behoort tot die genus Crella en tot die familie Crellidae. Die wetenskaplike naam van die spesie is die eerste keer geldig gepubliseer in 1880 deur Carter.
Jamie Denbo
Jamie Denbo (gebore 24 Julie 1973) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente The Heat (2013) en Spy (2015), en in die televisiereekse Orange Is the New Black (2013) en American Princess (2018).
Kay Campbell
Kay Campbell (12 Augustus 1904 – 27 Mei 1985) was 'n Amerikaanse aktrise. Sy was bekend vir haar rolle in die televisiereekse Armstrong Circle Theatre (1950), Guiding Light (1952), The Edge of Night (1956), en All My Children (1970).
621
Die jaar 621 was 'n gewone jaar wat volgens die Gregoriaanse kalender op 'n Maandag begin het. Dit was die 21ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Streephaai
Die Streephaai (Poroderma africanum) is 'n haai en endemies aan Suid-Afrika. Dit kom voor aan die Suidkus, van Valsbaai tot by die Transkei. Die haai het sewe donker horisontale strepe op sy bolyf en is 'n bodembewoner. Hy word by rotsriwwe aangetref en word 95 cm lank. Die eier word in 'n eierkapsule, bekend as 'n meermin- of haaibeursie, gelê. In Engels staan die haai bekend as Striped cat shark en ook as Pyjama shark.
622
Die jaar 622 was 'n gewone jaar wat volgens die Gregoriaanse kalender op 'n Dinsdag begin het. Dit was die 22ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad.
Stefan-Boltzmann-vergelyking
Die Stefan-Boltzmann-vergelyking gee die verwantskap tussen die helderheid L van 'n voorwerp en die temperatuur T daarvan:
Dit word toegepas op 'n swart liggaam ('n geïdealiseerde voorwerp wat perfek ondeursigtig is en nie weerkaats nie) gee die waarde vir helderheid vir 'n swart liggaam:
Termiese straling is lig: hoe warmer 'n voorwerp is, hoe meer lig (of energie) straal dit uit. By temperature naby aan kamertemperatuur is die lig infrarooi wat onsigbaar is.
Goeie Vrydag
Goeie Vrydag is die Vrydag voor Paasfees, dit volg op Wit-Donderdag en word deur Heilige Saterdag opgevolg. Op Goeie Vrydag herdenk Christene die kruisiging en dood van Jesus van Nasaret op die heuwel Golgota net buite die stad Jerusalem. Dit volg nadat die Romeinse goewerneur van die Romeinse provinsie Judea, Pontius Pilatus, Jesus op aandrang van die sanhedrin, die Joodse hoë raad, tot dood veroordeel het.
Stefan-Boltzmann-vergelyking
Omdat lig dieselfde is as termiese straling, kan die vergelyking ook in terme van energie uitgedruk word:
Goeie Vrydag
Die dag word as 'n openbare vakansiedag in Suid-Afrika en verskeie ander lande gedenk. Meeste Christelike kerke hou eredienste om die dag se gebeure te gedenk. Nagmaal word dikwels by sulke dienste bedien. Volgens die Rooms-Katolieke Kerk is Goeie Vrydag 'n streng dag van vas en onthouding. Die dag behoort tot die drie dae van Paasfees (Latyn: Triduum Sacrum of Triduum Paschale), wat met die Heilige Mis voor die laaste Aandmaal op Wit-Donderdag begin, beide Goeie Vrydag en Heilige Saterdag, die dag van die grafvrede insluit, en met die fees van Jesus se opstanding in die Paasnag eindig.
Stefan-Boltzmann-vergelyking
Indien die temperatuur van die warm liggaam relatief naby aan die temperatuur van die omgewing is, dan moet die volgende formule gebruik word en dan moet emissiwiteit gewoonlik ook in berekening gebring word:
Goeie Vrydag
Hierdie drie dae van Paasfees is in al die Christelike strominge die oudste en belangrikste fees van die Liturgiese jaar en word volgens die Pasgageheimenis gevier as een enkele kerkdiens, wat op Wit-Donderdag begin en met die seën op Paasoggend eindig.
Stefan-Boltzmann-vergelyking
Voorbeelde
As die oppervlaktemperatuur van die son 5800 K is en as ons aanvaar dat die son as 'n swartliggaam beskou kan word, kan die stralingsenergie per tydseenheid soos volg uitgedruk word:
Goeie Vrydag
Geskiedenis
Daar was tot dusver geen fundamentele historiese ondersoek oor Goeie Vrydag nie. Goeie Vrydag het sy oorsprong in 'n gebeurtenis wat in die Nuwe Testament van die Bybel beskryf word. Die kruisiging van Jesus van Nasaret op die heuwel Golgota beskryf die evangelis Markus soos volg: "Dit was nege-uur die môre toe hulle Hom gekruisig het." In die vroeë dae van die Christendom was die dag dus 'n herdenkingsdag. Die eerste Christene het die dag as "Kruisigingspesach", as 'n voorbereidingsdag vir die Paasfees (afgelei van karen vir "voorbereiding"), gehou. Teen tye van Tertullianus is net op Goeie Vrydag en Heilige Saterdag, maar rondom 250 is die hele Heilige Week gevas. In 325 is tydens die Eerste Konsilie van Nicea oor die buigsame Romeinse datum van Paasfees beraadslaag. Rakende Goeie Vrydag en Heilige Saterdag het Pous Innocentius I (416) in sy brief aan Decentius van Eugubium oor die kerk in Rome geskryf, dat hier die "vieringe van die sakramente nie nodig is nie" (iduo sacramenta penitus non celebrari).
In die Middeleeue het Goeie Vrydag hoegenaamd nie tot die belangrike Christelike feeste soos Paasfees, as fees van Jesus se opstanding, behoort nie, en is net as 'n halwe vakansiedag beskou, waarop die werk net tydens die kerkdiens of tot die middagete onderbreek is. Ná die Protestantse Hervorming het baie Lutherse kerke die tradisie van 'n halwe vakansiedag bybehou. Zürich se "Ordnung der Feiertage" uit 1526 het die dag nie as 'n vakansiedag beskou nie; volgens Sakse se kerkorde uit 1528 sou Goeie Vrydag "op 'n kleiner manier gehou word". In 1532 het Hesse se kerkorde die dag nie meer as 'n vakansiedag gelys nie. Die Lutherse kerke het Goeie Vrydag se belangrikheid egter verhoog, nadat dié dag met die Liturgiese hooffeeste (Kersfees, Paasfees en Pinkster) gelykgestel is, byvoorbeeld in die Oldenburgse kerkorde uit ca. 1573.
As gevolg van Pous Urbanus VIII se reëling oor die feeste in 1642 het Goeie Vrydag 'n gewone werkdag geword, terwyl Martin Luther se "Guter Freitag" ("Kar-" vanaf Latyn carus vir "lief", "goed" of "dierbaar") in die Lutherse Kerk die belangrikste fees geword het. Van die Duitse "Guter Freitag" het in die Engelstalige wêreld Good Friday en in Nederlands Goede Vrijdag geword; laasgenoemde het in Afrikaans tot Goeie Vrydag ontwikkel. In Switserland se hervormde gebiede het Goeie Vrydag eers rondom 1860 'n openbare vakansiedag geword. In Mark Brandenburg het Goeie Vrydag in 1696 'n openbare vakansiedag geword. Die reëling oor die feesdae in 1771 het Goeie Vrydag as 'n volledige vakansiedag erken. Die Engelse Bank Holidays Act het in Oktober 1871 Goeie Vrydag as 'n openbare vakansiedag goedgekeur.
Datums
Die datum van Goeie Vrydag word, nes baie ander feeste en herdenkings van die liturgiese jaar, volgens die Paasfeesdatum bereken. Vervolgens word Goeie Vrydag op die tweede dag vóór Paassondag gehou. Die vroegste moontlike termyn volgens die Gregoriaanse kalender is 20 Maart en die laaste moontlike is 23 April. In die Juliaanse kalender, wat veral deur die Oosters-Ortodokse Kerke gebruik word, verskil dié datum effens.